text: Ремонтират с дарения църквите в Дупнишко – Добротолюбие
  Начало / Новини / Ремонтират с дарения църквите в Дупнишко
  ноември 10, 2016	Новини, От България
  Църквата "Св. Петка" в дупнишкото село Яхиново и храмът "Св. 40 мъченици" в бобовдолското село Бабино се ремонтират ударно преди зимата.
  Част от средствата за ремонтните дейности са отпуснати от Дирекция "Вероизповедания" към Министерски съвет. Остатъкът от нужните средства е от дарения. В Яхиново, където държавата е дала 6000 лв., сменят изцяло покрива на храма заради четири сериозни дупки. Подменя се и старата, напукана външна мазилка.
  Църквата е строена през 1871 г. и е известна най-вече с аязмото в църковния двор, което не пресъхва и в най-големите горещници. Местните вярват че водата от аязмото лекува най-успешно болести н очите.